

Na temelju članka 18. Zakona o proračunu („Narodne novine“ broj 144/21) te članka 32. Statuta Općine Oriovac („Službeni vjesnik Općine Oriovac“, broj 13/24), Općinsko vijeće Općine Oriovac na svojoj ____ sjednici održanoj __________ 2026. godine, donosi

Odluka o izmjenama i dopunama Odluke o izvršavanju Proračuna Općine Oriovac za 2026. godinu

Članak 1.
U Odluci o izvršavanju Proračuna Općine Oriovac za 2026. godinu, KLASA: 400-01/25-01/7, URBROJ: 2178-10-03-25-1 od 18. prosinca 2025. godine, iza članka 17. dodaje se članak 17.a koji glasi:
„Članak 17.a
1) Općina Oriovac zadužit će se dugoročno uzimanjem kredita kod Hrvatske banke za obnovu i razvitak (u daljnjem tekstu: HBOR), u iznosu od 1.221.525,00 EUR, za financiranje kapitalnih projekata Općine Oriovac (izgradnja i sanacija cesta, izgradnja nogostupa, izgradnja javne rasvjete, uređenje parkirališta, izgradnja platoa i uređenje centra naselja), pod uvjetima utvrđenim indikativnom ponudom HBOR-a broj SK/IP-200/2026 od 24. kolovoza 2026. godine.
2) Općina Oriovac zadužit će se dugoročno uzimanjem kredita kod HBOR-a, u iznosu od 2.200.000,00 EUR, za financiranje projekata sufinanciranih sredstvima Europske unije „Društveno-kulturni centar Lužani“ i „Jačanje kapaciteta DVD-a Oriovac za protupožarnu zaštitu“, pod uvjetima utvrđenim indikativnom ponudom HBOR-a broj SK/IP-264/2026 od 24. kolovoza 2026. godine.
3) Za zaduženja iz stavaka 1. i 2. ovoga članka utvrđuje se krajnji rok korištenja kredita do 30. rujna 2028. godine, rok otplate od 10 godina bez počeka u 120 jednakih uzastopnih mjesečnih rata, fiksna godišnja kamatna stopa od 3,45 %, uz mogućnost primjene subvencionirane fiksne godišnje kamatne stope od 2,35 %, te jednokratna naknada za obradu kredita u visini od 0,2 %, koja se plaća prije prvog korištenja kredita.
4) Očekivani iznos duga na kraju proračunske godine iznosi 3.421.525,00 EUR.“
Članak 2.
Ostale odredbe Odluke o izvršavanju Proračuna Općine Oriovac za 2026. godinu ostaju nepromijenjene.
Članak 3.
[bookmark: _GoBack]Ova Odluka stupa na snagu osmog dana od dana objave u „Službenom vjesniku Općine Oriovac“.

KLASA: __________________
URBROJ: _________________
Oriovac, __________ 2026. godine

